# Ajuntament de la Seu d'Urgell

La Batllia de La Seu d'Urgell o Ajuntament de La Seu d'Urgell (Batllia d'Urgell, antigament) és l'administració pública que té més responsabilitat política a la ciutat de La Seu d'Urgell i que representa a tots els ciutadans del municipi.
Els seus responsables polítics són escollits per sufragi universal pels ciutadans de La Seu amb dret a vot, en eleccions celebrades cada quatre anys.
La Casa de la Ciutat es troba a la Plaça dels Oms, situada al centre històric de La Seu d'Urgell. A la dreta de La Batllia hi ha la Catedral de Santa Maria d'Urgell i a l'esquerra Sant Domènec, molt a prop hi ha el Museu de Sant Ermengol (Espai Ermengol).
L'Ajuntament té la seu a la Casa de la Ciutat, un edifici datat del 1473 i construït damunt l'antiga església de Santa Eulàlia.

## Grups municipals: Regidors per partits

Regidors Municipals 2015-2019 :
| PDeCAT | Compromis x LaSeu (PSC) | ERC | CUB |
| Albert Batalla Jesús Fierro Anna Vives Mireia Font Montse Bonet Isidor Alberich Sílvia Iscla | Òscar Ordeig Conxita Rabasa Toni Nadal Paqui Gómez Miguel Perruca Joan Barrera | Francesc Viaplana Berta Vidal Xavier Munt | Pau Lozano |

## Govern municipal

| Persona | Partit | Càrrec |
| Albert Batalla i Siscart | PDeCAT | Batlle |
| Jesús Fierro i Rugall | PDeCAT | Primer tinent d'alcalde i regidor d'Àrea de Serveis centrals i Territori, Hisenda, Urbanisme, Mobilitat, Habitatge, Recursos humans, Seguretat ciutadana, Medi ambient i sostenibilitat |
| Anna Vives i Tarrés | PDeCAT | Segon tinent d'alcalde i regidora de l'Àrea d'Atenció a les Persones, Serveis socials, Participació ciutadana, Comunicació, Transparència i bon govern, Escoles municipals i Barris. |
| Mireia Font i Gras | PDeCAT | Tercera tinent d'alcalde i regidora de Àrea de Promoció de la ciutat, Empresa i ocupació, Turisme, Promoció econòmica, Cultura i Treball fronterer. |
| Montse Bonet i Porqueras | PDeCAT | Regidora de Salut, Solidaritat i cooperació, Gent gran, Polítiques d'igualtat |
| Isidor Alberich i Torruella | PDeCAT | Regidor d'Atenció ciutadana, Tecnologies de la informació i Esports |
| Silvia Iscla i Alviñà | PDeCAT | Regidora de Joventut, Infància, Ensenyament, Festes i tradicions |

## Resultats de les eleccions municipals de 2015 a la Seu d'Urgell

A les eleccions municipals del 2015 el partit més votat ha estat Convergència i Unió amb el 34,01% dels vots i 7 regidors, sent la segona vegada que CiU guanya a la localitat, ja que anteriorment havia guanyat les eleccions el Partit dels Socialistes de Catalunya. Les eleccions del 2015 han estat marcades per la pèrdua d'un regidor per CiU, el manteniment dels 6 regidors del PSC, l'augment de 2 regidors per part d'ERC i la primera entrada al consistori de la Seu per part de la Candidatura d'Unitat Popular, així com la pèrdua dels regidors del PPC i d'ICV-EUiA-EPM.
Fins al 2011 i des del 2003 (legislatures 2003-2007 i 2007-2011) el govern municipal ha estat format per una coalició bipartita d'Esquerra Republicana de Catalunya i Convergència i Unió tot i que el Partit dels Socialistes de Catalunya (PSC-PM) havia guanyat en vots les eleccions municipals des del 1983 al 2007, governant el PSC des del 1983 al 2003 amb Joan Ganyet i Solé al capdavant.
La primera legislatura del govern bipartit i del 2007 al 2008 de la segona legislatura va ser alcalde Jordi Ausàs i Coll (ERC) i en la segona legislatura del 2008 al 2011 Albert Batalla i Siscart (CiU). Albert Batalla es va fer càrrec de l'alcaldia un any abans del previst en ser nomenat Jordi Ausàs conseller de Governació de la Generalitat de Catalunya.
Resultats electorals - Ajuntament de la Seu d'Urgell, 2015 :
| Candidatura | Candidatura | Cap de llista | Vots | Regidors | % vots |
| | CiU | Albert Batalla i Siscart | 1.724 | 7 | 34,01 |
| | PSC-CP | Òscar Ordeig i Molist | 1.401 | 6 | 27,64 |
| | ERC-AM | Francesc Viaplana | 874 | 3 | 17,24 |
| | CUP | [[Pau Lozano]] | 432 | 1 | 8,52 |
| Total | Total | 4.974 | 4.974 | 17 | |

### Resultats històrics

| Partits | 2015 | 2011 | 2007 | 2003 | 1999 | 1995 | 1991 |
| PSC-PM | 6 (27,64%) | 6 (31,74%) | 6 (32,81%) | 7 (38,10%) | 8 (43,70%) | 10 (52,09%) | 10 (52,23%) |
| CiU | 7 (34,01%) | 8 (31,71%) | 5 (27,76%) | 3 (17,09%) | 3 (18,15%) | 5 (26,27%) | 5 (28,47%) |
| ERC-AM | 3 (17,24%) | 1 (8,83%) | 4 (22,53%) | 6 (34,61%) | 5 (29,50%) | 1 (8,49%) | 1 (6,77%) |
| CUB | 1 (8,52%) | - | - | - | - | - | - |
| PPC | - | 1 (7,85%) | 1 (6,63%) | 1 (5,18%) | 1 (7,26%) | 1 (9,48%) | 1 (8,74%) |
| ICV-EUiA-Entesa pel Progrés Municipal | - | 1 (5,51%) | 1 (7,56%) | - | - | - | - |

## Batlle Municipal

El Batlle Municipal és la màxima autoritat de l'Ajuntament i de la ciutat de La Seu d'Urgell. L'actual batlle es l'Albert Batalla, escollit democràticament en les darreres eleccions municipals de 2015.

### Llista de Batlles de la Seu d'Urgell

Llista d'alcaldes des de les eleccions democràtiques de 1979 :
| Període | Alcalde o alcaldessa | Partit polític | Data de possessió | Observacions |
| 1979–1983 | Amadeu Gallart Sort | independents | 19/04/1979 | -- |
| 1983–1987 | Joan Ganyet | | 23/05/1983 | -- |
| 1987–1991 | Joan Ganyet | | 30/06/1987 | -- |
| 1991–1995 | Joan Ganyet | | 15/06/1991 | -- |
| 1995–1999 | Joan Ganyet | | 17/06/1995 | -- |
| 1999–2003 | Joan Ganyet | | 03/07/1999 | -- |
| 2003–2007 | Jordi Ausàs | | 14/06/2003 | -- |
| 2007–2011 | Jordi Ausàs Albert Batalla | | 16/06/2007 04/04/2008 | -- |
| 2011–2015 | Albert Batalla | | 11/06/2011 | -- |
| 2015–2019 | Albert Batalla | | 13/06/2015 | -- |
| 2019-2023 | n/d | n/d | 15/06/2019 | -- |
| Des de 2023 | n/d | n/d | 17/06/2023 | -- |

## Equipaments municipals

La Batllia disposa de:
* Casa Consistorial: La Casa de la Ciutat, és una edificació declarada Bé cultural d'interès local de la ciutat de La Seu d'Urgell, ciutat capital de l'Alt Urgell i seu del Bisbat d'Urgell. En aquest edifici hi té la seu l'Ajuntament de la Seu d'Urgell.
* Espai Ermengol (Oficina de Turisme i Museu de la Ciutat): L'Espai Ermengol és el museu més important de la ciutat ubicat al carrer Major, número 8, de la Seu d'Urgell. Es tracta d'un centre d'interpretació que té l'objectiu de difondre el patrimoni cultural de la zona. L'espai disposa de dues exposicions permanents i una de temporal, on es tracten temes locals, la figura del Bisbe Ermengol i el món del formatge. També incorpora una oficina de turisme.
* Sant Domènec: L'Església de Sant Domènec actualment és una sala d'exposicions de la ciutat pirinenca de La Seu d'Urgell (Alt Urgell).
* Centre Cívic: El Centre Cívic amb quatre despatxos a disposició d'entitats i una sala polivalent per a exposicions, xerrades i actes de diferent format. També disposa d'un espai al segon pis i un bar i un casal adjunts. Disposa de wi-fi.
* L'Escorxador:
* RàdioSeu: Emissora municipal
* Passeig Joan Brudieu: El Passeig de Joan Brudieu és un passeig, paral·lel al carrer Major, de la ciutat pirinenca de la Seu d'Urgell, a l'Alt Urgell.

## Consells municipals

Es divideix en cinc consells municipals:
* Consell Municipal d'Infants, òrgan consultiu i de participació que està format per infants de 7 a 12 anys que estudien a les escoles del municipi.
* Consell Municipal de Joves, òrgan d'informació, consulta i participació on gent jove de la ciutat pot expressar la seua opinió.
* Consell Escolar Municipal, organisme de consulta sobre l'ensenyament a la ciutat.
* Consell Municipal de Solidaritat i Cooperació, organisme per debatre sobre la participació en ONGs.
* Consell Municipal de Sostenibilitat

## Organismes

* Patronat de l'Emisora Municipal: RàdioSeu 107.2FM
* Mancomunitat d'Escombaries de l'Urgellet
* Mancomunitat de municipis per a la Promoció de l'Esquí Nòrdic
* Consorci d'atenció a les persones de l'Alt Urgell
* Parc Olímpic del Segre S.A. (Empresa amb participació pública)
* Turisme de La Seu S.A. (Empresa amb participació pública)
* Habitatge i Urbanisme La Seu S.L.U. (Empresa amb participació pública)

### La Síndica Municipal de Greuges

La institució de la defensora del ciutadà de La Seu d'Urgell és un servei a la ciutadania i s'entén com un nou punt de proximitat i de relació entre la ciutadania i el món local. És dedica a defensar els drets de la ciutadania a la institució. Disposa de depatx obert de 10h a les 12h, dimecres i divendres.

## Referències

* 1 2 «Enciclopèdia.cat, La Seu d'Urgell» (en català). [Consulta: 24 abril 2018].
* 1 2 3 4 5 «Pàgina Oficial de l'Ajuntament» (en català). [Consulta: 24 abril 2018].
* ↑ «Albert Batalla esdevé nou alcalde de la Seu d'Urgell». Ràdio Seu, 14-03-2008. Arxivat de l'original el 2015-09-13. [Consulta: 3 gener 2011].
* ↑ «Eleccions Aj. de la Seu d'Urgell (2007)». Municat. [Consulta: 22 maig 2011].
* ↑ «Equipaments municipals». [Consulta: 1r desembre 2018].

## Vegeu també

* La Seu d'Urgell
* Alt Urgell
* Casa de la ciutat
* Plaça dels Oms
* Catedral de La Seu d'Urgell

## Enllaços externs

* Pàgina web oficial de l'Ajuntament.
* Dades de l'Institut d'Estadística de Catalunya.
* Dades generals des de la Generalitat.